На основу члана 56. Статута Града Ниша (''Службени лист Града Ниша'', број 88/2008), члана 72. Пословника о раду Градског већа Града Ниша (“Службени лист Града Ниша” број 1/2013) и члана 12. Правилника о поступку припреме, израде и доставе материјала ("Службени лист Града Ниша", број 125/2008),

 Градско веће Града Ниша, на седници од 06.11.2015. године, доноси

**Р Е Ш Е Њ Е**

 **I** Утврђује се Предлог решења о давању сагласности на Програм о изменама и допунама Програма пословања предузећа за 2015. годину, од 01.01.2015. до 31.10.2015. године, Јавног предузећа за радио и телевизијску делатност „Нишка телевизија“.

 **II** Предлог решења о давању сагласности на Програм о изменама и допунама Програма пословања предузећа за 2015. годину, од 01.01.2015. до 31.10.2015. године, Јавног предузећа за радио и телевизијску делатност „Нишка телевизија“ доставља се председнику Скупштине Града ради увршћивања у дневни ред седнице Скупштине Града.

 **III** За представнике предлагача по овом предлогу на седници Скупштине Града Ниша одређују се Небојша Стевановић, начелник Управе за културу и Бобан Рајковић, директор Јавног предузећа за радио и телевизијску делатност „Нишка телевизија“.

Број: 1731-13/2015-03

У Нишу, 06.11.2015. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Проф. др Зоран Перишић**